CELEX: E2013P0007
Language: et
Date: 2013-04-16 00:00:00
Title: Héraðsdómur Reykjavíkuri 16. aprilli 2013 . aasta taotlus EFTA kohtule nõuandva arvamuse saamiseks kohtuasjas Creditinfo Lánstraust hf. vs. Islandi registriamet ja Islandi riik (Kohtuasi E-7/13)

19.9.2013   
            
            
               ET
            
            
               Euroopa Liidu Teataja
            
            
               C 270/9
            
         Héraðsdómur Reykjavíkuri 16. aprilli 2013. aasta taotlus EFTA kohtule nõuandva arvamuse saamiseks kohtuasjas Creditinfo Lánstraust hf. vs. Islandi registriamet ja Islandi riik
   (Kohtuasi E-7/13)
   2013/C 270/07
   Héraðsdómur Reykjavíkur (Reykjavíki ringkonnakohus) esitas 16. aprilli 2013. aasta kirjaga EFTA kohtule taotluse nõuandva arvamuse saamiseks kohtuasjas Creditinfo Lánstraust hf. vs. Islandi registriamet ja Islandi riik, mille kohturegister sai kätte 29. aprillil 2013 ja mis käsitles alljärgnevaid küsimusi.
   
               1.
            
            
               Kas EMP õiguse ja eelkõige nõukogu direktiivi 2003/98/EÜ (avaliku sektori valduses oleva teabe taaskasutamise kohta) (vt EMP Ühiskomitee otsus nr 105/2005, millega muudetakse XI lisa (telekommunikatsiooniteenused)) artikliga 6 on kooskõlas võtta tasu iga registrile esitatud mehaanilise teabepäringu eest, kui direktiivi artiklis 6 nimetatud kogutulu ja kulusid käsitlevad arvutused ei ole kindlaksmääramise hetkel kättesaadavad?
            
         
               2.
            
            
               Kas direktiivi artikliga 6 on kooskõlas, et direktiivi artiklis 6 nimetatud kulusid kindlaks määrates ei võeta arvesse
               
                           a)
                        
                        
                           tulu, mis laekub riigile dokumentide kogumisest, kui üksikisikud ja ettevõtjad maksavad tasu lepingute kandmise eest juriidiliste dokumentide registrisse, ja
                        
                     
                           b)
                        
                        
                           tulu, mis laekub riigile dokumentide kogumisest tempelmaksu näol, kui üksikisikud ja ettevõtjad taotlevad juriidiliste dokumentide registreerimist juriidiliste dokumentide registrisse?
                        
                     
         
               3.
            
            
               Kas direktiivi artikliga 6 on kooskõlas, et direktiivi artiklis 6 nimetatud kulude kindlaks määramisel võetakse arvesse kulusid, mis tekivad avaliku sektori asutusele seoses selliste dokumentide kogumisega, mida ta seaduslikust kohustusest tulenevalt peab koguma, olenemata sellest, kas üksikisikud või ettevõtjad taotlevad nende taaskasutamist?
            
         
               4.
            
            
               Kas direktiivi artikliga 6 on kooskõlas, et direktiivi artiklis 6 nimetatud kulude kindlaks määramisel kinnitab seadusandja õigusaktis tasu suuruse ilma põhjaliku läbivaatamiseta?
            
         
               5.
            
            
               Kas direktiivi artikliga 6 oleks kooskõlas, kui direktiivist tulenevate kulude kindlaks määramisel võetaks asjakohaselt arvesse siseriiklikes õigusaktides sätestatud üldnõuet, et avaliku sektori asutused peaksid olema isemajandavad?
            
         
               6.
            
            
               Kui vastus küsimusele nr 5 on jaatav, siis mida see täpsemalt tähendab ning milliseid kuluelemente võib avaliku sektori tegevuses kõnealuses kontekstis arvesse võtta?